SZLOMASPORT

Westernlovaglás Gútán
2021-06-05
Westernlovagló Vándorkupa 2021, 1. állomás
Helyszín: Gúta (Szekeres rancs)
Kezdés: 10.00
További részletek később

Futás Felsőszeli szervezésében
2021-05-29 - 2021-05-30
VII. Szeli Félmaraton – Covid Run, IX. Felsőszeli Tízes – Covid Run, IX. Felsőszeli hármas – Covid Run and Walk
Helyszín: bárhol
Szervező: RoniRun Club
Versenytávok: 21,1 km, 10 km, 3 km
Regisztráció: Az összes kategóriára a szokásos online nevezési módon lehet jelentkezni. Megtehetik azt a www.ronirunclub.sk oldalon vagy a Salibský polmaratón a Hornosalibská desiatka facebook oldalon megtalálható linken keresztül. A regisztráció során kérjük, tüntessék fel a postai címet is, amelyre majd a medált és a rajtszámot küldjük. Részvételi határt nem szabunk. Mindenki, aki online benevez, saját nevével ellátott rajtszámot kap.
Nevezési díj: Minden kategória részére 7€. Külföldi futók részére 9€. A nevezési díjat kérjük, utalják át legkésőbb 2021. május 31-ig az SK93 1100 0000 0029 4702 1014 számlaszámra. Az utalásnál kérjük, tüntessék fel a teljes nevet az információ mezőbe.
A rajtcsomag tartalma: rajtszám (0,50€), medál (3,50€), postai és grafikai költségek (2€, külföldi futóknak 4€). Egy eurót (1€) szeretnénk felajánlani minden egyes nevezésből az óvodáknak és a helyi foci utánpótlásnak.
Kategóriák: félmaraton és 10 km: férfiak 29 évig, 30-39, 40-49, 50-59, 60 év felett, nők 29 évig, 30-39, 40-49, 50-59, 60 év felett. 3 km futás és séta: férfiak és nők – nincs korhatár.
Eredményfeldolgozás: minden egyes beküldött időt feldolgozunk és szimbolikusan kiértékelünk. A kiértékelést hivatalos időmérőkkel végezzük és a fair play szabályok betartását kérjük!
Gyerekfutóverseny: nem lesz, viszont az óvodák részvételi medált és anyagi segítséget kapnak, amint lehetséges lesz. Amennyiben a pandémia lehetővé teszi, a nyáron szeretnénk ezt megszervezni.
Díjak: az abszolút győztes félmaratonon a Felsőszeli TE elnökének kupáját, 10 km-en pedig Szabó Béla kupát nyeri el szimbolikusan.
Időmérés: Ing. Dušan Richter VOS-TPK chipes időmérés.
Információk: Mgr. Kontár Ronald, tel: 0905/068347, Kaprinai József, tel: 0905/889733 e-mail: ronirunclub@gmail.com,web: www.ronirunclub.sk, www.facebook.com/Salibský Polmaratón a Hornosalibská Desiatka.
Figyelmeztetések és egyéb tájékoztatás: az összes versenyző saját felelősségére versenyez, és köteles betartani a közúti közlekedés szabályait, valamint minden Covid-19 szabályozást.
Jótékonysági gyűjtés Bálintért: idén is lesz. Minden egyes futónak lehetősége lesz, hogy egy futótáska megvételével támogassa Bálintot, aki spinális izomatrófiában szenved. A táska minimális ára 6€ (1€ a postai költség). A táskát az online regisztráció során lehet megvenni és postán fogjuk küldeni. Amennyiben valaki külön is szeretne segíteni, az megteheti bármilyen összeg átutalásával a következő számlaszámra: SK65 0900 0000 0050 6850 5980.
„Ha emberek ezrei dolgoznak otthonról, akkor mi is futhatunk odahaza. Természetesen szigorúan betartva minden higiéniai előírást. Megrendezzük a futóversenyt, ahogy eddig még senki! Elegendő lefutni valamelyik versenytávunkat a futás napján (futópadon vagy a szabadban) és beküldeni egy képet (futóóra vagy telefon) a lefutott időről. A hármas gyalogosan is teljesíthető. A fényképeket 2021. május 31-ig kell beküldeni a ronirunclub@gmail.com mail címre. Ez lesz a részvétel bizonyítéka. Csatlakozzon hozzánk és legyen az ilyen nehéz időben is részese e különleges kezdeményezésnek. Maradjunk pozitívak és fogjunk össze egy közös cél érdekében, hogy jövőre már a rajtvonalon állhassunk Felsőszeliben” – olvasható a felsőszeli versenykiírásban.
Figyelem! Változás!
Néhány nappal a verseny előtt Kontár Ronald, a szervező RoniRun Club vezetője Facebook-bejegyzésében értesítette a futókat, hogy a megváltozott feltételek következtében a helyszínen is lehet teljesíteni az egyes távokat.
„Kedves futóbarátok! – olvasható a teljes szövegben. – A Covid-engedményeknek megfelelően lehetővé tesszük, hogy a verseny hétvégéjén az eredeti helyszínen is lefussák a versenyt. Az összes futótávot kijelöljük és saját felelősségre bárki lefuthatja a versenyt. A szombati nap folyamán a Nyerges lovaspályán 16.00 és 19.00 óra között a helyszínen érmeket és rajtszámot is fogunk osztani. Ehhez elegendő megjelenni és felmutatni egy eredményt. Mindenkinek jó futást kívánunk!”

Futás Diósförgepatonyban
2021-04-17
41. Barátság utcai futóverseny
Helyszín: Diósförgepatony (szervező)
Rajt: 11.00
Versenytáv: 10 km
Virtuális verseny: 2017. április 17-én bárhol és bármikor (nem csak a megadott időpontban) megtehető a táv, eredményüket e-mailben a beh@orechovapoton.sk címre küldhetik.

MMA-harc Brünnben
2021-01-30
Oktagon 21 gála vegyes harcművészetben
Helyszín: Brünn (Zonev Bobbyhall)
Kezdés: 18.00
Két szlovákiai magyar fiú is a harcosok között. Párosításuk:
Buchinger Iván (27 év, 37 győzelem/7 vereség, bemutatkozás az Oktagonban, Spartakus Fight Gym, volt világbajnok)--Ronald Paradeiser (szlovák, 23 év, 11/6, OFA Gym) -- címmérkőzés az est kicsúcsosodásaként könnyűsúlyban (70 kg)
Boráros Gábor (28 év, 18 győzelem/nyolc vereség/1 döntetlen, az első Oktagon kihívás győztese, OFA Gym)--Matúš Juráček (cseh, 6/2, SKBU Hostivar)
Nézhető: Oktagon.TV, Tv Tipsport

Futás Taksonyon
2020-09-26
Harmadik alkalommal zajlik a Galántai járásban található község versenye
Helyszín: Taksony (főtér)
Kezdés: 8.30
Műsor -- 9.30: gyerekversenyszámok, 10.30: 3 km (hobbifutás), 11.30: 10 km (főszám)

Labdarúgás Naszvadon
2020-09-15
VIII. Felvidéki Labdarúgó-bajnokság kispályás torna
Helyszín: Naszvad (futballpálya)
Kezdés: 9.30
Kísérőrendezvények: 11-esrúgó verseny, teqballtorna párosoknak, látteniszverseny hármasoknak
További részletek honlapunk Bajnokságaink rovatában

Futás Gútán
2020-09-12
VII. DGS Dögös Sprint jótékonysági futóverseny
Helyszín: Gúta (vízimalom múzeum, a Kis-Duna holtágánál és a város utcáin)
Kezdés: 10.00
Versenytávok: 3 km, 7 km, 14 km
Útvonal: Malom múzeum--városközpont--vissza a rajthoz
Nagykövet: Növényi Norbert olimpiaibajnok magyar birkózó
Nináért futnak a résztvevők, a négyéves keszegfalvai kislány mozgásszervi megbetegedéssel küzd.
A koronavírus miatt érvényben lévő korlátozó intézkedések következtében maximum összesen csak 1000 fő indulthat az összes távon.

Foci Tajtiban
2020-08-30
49. Medves-kupa kispályás torna öt medvesaljai település részvételével
Kezdés: 12.00
Helyszín: Tajti
Induló csapatok: Egyházasbást, Vecseklő, Medveshidegkút, Óbást, Tajti (címvédő)
Játékvezető: ezúttal is Pál Dezső
Körmétkőzéses lebonyolításban mindenki mindekivel játszik.

Futás Bősön
2020-08-29
Virtuális 6. Bősi Futás
Helyszín: bárhol
Kezdés: a nap folyamán
Távok: 5 km, 10 km
A rendezők úgy döntöttek, hogy a koronavírusra való tekintettel idén csak virtuális verseny lesz a csallóközi városban.
Mindenki lakhelyén teljesítheti a távokat. A futóórán rögzített eredményt legkésőbb augusztus 30-ig kell a rendező Bősi Futóklub e-mailcímére elküldeni. Összesen 230 egyedi érem vár a versenyzőkre. Bősön a parkerdőben felállítják a versenykaput, nyolctól tizenkét óráig az ottani sétányon is teljesíthető a választott versenytáv.

Westernlovaglás Felsőszeliben
2020-08-22
A XI. Westrenlovalagló Vándorkupa idei harmadik versenye
Helyszín: Felsőszeli (Nyerges)
Kezdés: 10.30
Versenyszámok: póni, juniorok, open, profi open, szeniorok szlalomban és hordókerülésben

Asztalitenisz Hodosban
2020-07-24
Barátságos mérkőzés az ötszörös szlovák bajnok otthonában
Párosítás: Vydrany--Magyarország
Helyszín: Hodos (kultúrház)
Kezdés: 18.00
Tudnivalók: Szinte a teljes magyar válogatott bemutatkozik. Új szövetségi kapitányuk Muskó Péter, aki korábban négy és fél évig légiósként a hodosi csapatot erősítette.

Labdarúgás Kisudvarnokon
2020-07-11
XII. KiFuT a Kupa (Kisudvarnoki Futballt Támogatom Kupa) kispályás torna
Helyszín: Kisudvarnok (futballpálya)
Kezdés: 8.30
Induló csapatok (16) -- A csoport: Szabó Gyula Alapiskola, Respect, Flóra stav (címvédő), Teo team, OB Kisudvarnok, OB Lédec, Estom, Duntel
B csoport: FC Vagabund, Curva Nord & Ultras Felvidék, Maba team, GLS, Evegreen Recyclig s.r.o., Medialnet s.r.o., Bősi Vidámfiúk, Standard FC
Közben: utánpótlás mérkőzések Kisudvarnok és Nyékvárkon között az U9, U11, U13 és U15 korosztályban

Futás Felsőszeliben
2020-05-30
VI. Sszeli Félmaraton, VIII. Felsőszeli Tízes és VIII. Felsőszeli Hármas Covid Run and Walk
Helyszín: virtuális verseny, bárhol megtehető
Versenyközpont: Felsőszeli (www.ronirunclub.sk -- itt lehet online-jelentkezni, és bővebb info is van honlapon)
Tudnivalók: egyedül, szabadon választott helyen teljesíthető valamelyik táv, 3 km-t gyalogolni is lehet, ne felejtsék feltölteni az idejüket az eredménybeküldő felületre.

Futás Diósförgepatonyban
2020-04-18
XXXIX. Barátság országúti futóverseny
Helyszín: Diósförgepatony
Versenytáv: 10 km

Ökölvívás Galántán
2020-01-18
Restart nemzetközi ökölvívó gálaest Kovács Tamás (Tomi Kid) WBF-világbajnoki címszerzésének tizedik évfordulója alkalmából
Helyszín: Galánta (művelődési központ)
Kezdés: 18.00
Főmérkőzés: Kovács Tamás (Tomi Kid)--Erielles Torres Marin (kubai). Előtte nyolc amatőr összecsapás, ringbe lép többek között Tankó Vilmos, Csemez András és Dávid Zöld.

Futás Gútán
2020-01-04
10. Gútai Vízkereszt Maraton, Félmaraton és Maratonváltó
Helyszín: Gúta és környéke
Rajt: Vásár tér, 10.00
Rajtpisztoly: harci ágyú

Asztalitenisz Felsővámosban
2019-12-28
Karácsony Kupa hagyományos meghívásos verseny
Helyszín: Felsővámos (kultúrház)
Kezdés: 9.00
Indulók: Vezekény, Nyékvárkony, Hegyéte-Balázsfa, Pódafa, Pozsonyeperjes, Hidaskürt, Csallóköznádasd, Csallóközkürt és Felsővámos mintegy 36 játákosa vegyesen

Futás Losoncon
2019-12-26
52. Karácsonyi futóverseny
Helyszín: Losonc
Versenyszámok: 200 m (apróságok), 20 km (István napi futás), 2x10 km csapat, 5 km, 3 km (minifutás), nordic walking
Rajt: 10.00

Asztalitenisz Pozsonyeperjesen
2019-11-16
II. Viszkocs Zoltán-emlékverseny
Helyszín: Pozsonyeperjes (tornaterem)
Kezdés: 8.30

Díjugratás Dunatőkésen
2019-11-15 - 2019-11-17
Hall Showjumping Tour 2019--2020, 2. forduló
Helyszín: Dunatőkés (Czajlik-rancs, fedett lovarda)
Kezdés: 8.00 (naponta)
Naponta négy versenyszám

Díjugratás Dunatőkésen
2019-10-25 - 2019-10-27
Hall Showjumping Tour 2019--2020, 1. forduló
Helyszín: Dunatőkés (Czajlik-rancs, fedett lovarda)
Kezdés: 8.00

Futás Nagymegyeren
2019-10-19
I. Nagymegyeri Futóverseny
Helyszín: Nagymegyer
Kezdés -- 10.00: gyerekek (150 m, 300 m), 11.00: felnőttek (3 km, 6 km)

Sporttánc Nyárasdon
2019-10-12
Akrobatikus rock and rolle szlovák nemzetközi bajnokság
Helyszín: Nyárasd (sportcsarnok)
Kezdés, 9.00: selejtező, 16.00: döntő

Cselgáncs Gútán
2019-10-12
Nemzetközi diáknagydíj
Helyszín: Gúta, (városi sportcsarnok)
Részletek később

Labdarúgás Ipolyságon
2019-10-04
47. Ipoly-kupa és 10. Ferdinand Daučík Emlékkupa középiskolás csapatok nemzetközi tornája
Helyszín: Ipolyság, a város műfüves pályái
Kezdés: 8.30
10.00: Szokolyi Alajos emléktábla leleplezése a Szent István király téren Szokolyi egykori iskolája épüleének falán
11.00: Koszorúzás Ferdinand Daučík emléktáblájánál az Európa-udvaron

Westernlovaglás Galántán
2019-09-28
A Westernlovagló Vándorkupa szervezet országos bajnoksága
Helyszín: Galánta (Silver Lake Ranch)
Kezdés: 11.00
Versenyszámok: szlalom és hordókerülés

Fogathajtás Gútán
2019-09-28
A nyolc versenyből álló 2019-es dél-szlovákiai sorozat nyolcadik állomása
Helyszín: Gúta
Kezdés: 11.00
Versenyszámok: akadályhajtás (egyes és kettes fogatok), vadászhajtás

Labdarúgás és futás Gútán
2019-09-21
Családi Sport- és Egészségnap
Helyszín: Gúta (sportcsarnok)
Kezdés: 10.00
A teljes kínálat a plakáton

Történelmi íjászat Marcelházán
2019-09-20 - 2019-09-22
Felvidéki Kupa 2019 Marcelháza nemzetközi verseny
Helyszín: Marcelháza (focipálya)
Rendező: Fekete Sólyom Történelmi Íjászklub. Vezetői, Bogár Péter és Bogár Valéria többszörös világbajnok távlövő íjászok, akik tavaly augusztusban a magyarországi HDH IAA Nemzetközi Történelmi Távlövő Íjászvilágbajnokságon öt kategóriában is a világ legjobbjai voltak.
Műsor -- péntek, szeptember 20.
11.00: Nemzetek viadala – csapatverseny
16.30: Ünnepélyes megnyitó (országok felvonulása, köszöntők, kultúrműsor) - közreműködnek: Király András karikás ostoros bemutatóval, Fodros menyecskekórus és a Kincses citeraegyüttes, Hollóének Hungarica
18.00: Szent Korona Ballon felemelkedése
Szombat, szeptember 21.
10.00: Nemzetközi céllövő íjászverseny
16.30: Előadások az íjkészítésről (kultúrház) – Foglár Gábor (Szlovákia), Borbély László (Magyarország), Zafer M. Ates (Törökország)
Vasárnap, szeptember 22.
10.00: Nemzetközi távlövő íjászverseny
16.00: Hagyományőrző bemutatók
17.00: Ünnepélyes erendményhirdetés
Közben kézművesvásár
További részletek itt találhatók

Labdarúgás Bátorkeszin
2019-09-15
Jubilál, 100 éves a falu labdarúgása
Helyszín: Bátorkeszi
Műsor -- 10.00: családi sportnap a falunap keretében, 10.00: tizenegyesrúgó verseny, 16.00: Bátorkeszi--DAC barátságos mérkőzés, a szünetben díjazzák a helyi futball legnagyobb személyiségeit, közben pedig kiállítás is lesz a százéves múltról.
